Քնեսեթում «Քուլանու» կուսակցության անդամ, պատգամավոր Ռախել Ազարիան է օրինագծի հեղինակն ու իր համոզմամբ եկեղեցական հողերի մասին օրենքը գալիս է պաշտպանելու Երուսաղեմի այն բնակիչներին, որոնք բնակվում են եկեղեցապատկան հողերի վրա ու հողերի վաճառքի պատճառով չեն մնա դրսում: Տիկին Ազարիան իր տեսակետը ներկայացրել էր դեռևս հունիս ամսին հրեական «Ջերուսալեմ Պոստ» հեղինակավոր հանդեսին տված հարցազրույցում: Մարտ ամսից մինչև օրս այս խնդիրը դեռ չի լուծվել ու թե՛ Նեթանյահուի, թե՛ տարածքային կառավարման նախարար Ցախի Հանեգբիի հայտարարություններին հակառակ տիկին Ազարիան շարունակում է որոշակի փոփոխություններով քրիստոնյաների հողերի բռնագրավման հետ կապված իր նախագիծը քննարկման բերել: